Likumprojekts

**Grozījumi** [**Valsts fondēto pensiju likumā**](https://likumi.lv/ta/id/2341-valsts-fondeto-pensiju-likums)

Izdarīt [Valsts fondēto pensiju likumā](https://likumi.lv/ta/id/2341-valsts-fondeto-pensiju-likums) (Latvijas Republikas Saeimas un Ministru Kabineta Ziņotājs, 2000, 7. nr.; 2002, 24. nr.; 2004, 2., 9. nr.; 2005, 12. nr.; 2006, 21. nr.; 2007, 12. nr.; 2008, 21. nr.; 2009, 1., 10., 14. nr.; Latvijas Vēstnesis, 2010, 206. nr.; 2012, 189. nr.; 2013, 142., 187. nr.; 2014, 75. nr.; 2016, 31. nr.; 2017, 242. nr.; 2018, 210. nr.; 2020, 67A. nr.) šādus grozījumus:

1. Papildināt 3.1pantu ar piekto un sesto daļu šādā redakcijā:

"(5) Ja fondēto pensiju shēmas dalībniekam pēc vecuma pensijas piešķiršanai nepieciešamā vecuma sasniegšanas nav tiesību uz vecuma pensiju saskaņā ar likumu "Par valsts pensijām" un viņam piešķirts valsts sociālā nodrošinājuma pabalsts saskaņā ar Valsts sociālo pabalstu likumu, viņa nāves gadījumā fondētās pensijas kapitālu ieskaita valsts pensiju speciālajā budžetā.

(6) Ja fondēto pensiju shēmas dalībnieks pēc vecuma pensijas piešķiršanai nepieciešamā vecuma sasniegšanas nepieprasa vecuma pensiju saskaņā ar likumu "Par valsts pensijām" un turpina saņemt invaliditātes pensiju, apgādnieka zaudējuma pensiju, izdienas pensiju, atlīdzību par darbspēju zaudējumu vai atlīdzību par apgādnieka zaudējumu, viņa nāves gadījumā fondētās pensijas kapitālu ieskaita valsts pensiju speciālajā budžetā."

2.  7. pantā:

papildināt pirmās daļas 2. punktu ar otro teikumu šādā redakcijā:

"Šādā gadījumā dzīvības apdrošināšanas (mūža pensijas) līgumā tiek noteikts mūža pensijas mēneša apmērs, kas tiek izmaksāts visā mūža pensijas izmaksas periodā, un apdrošināšanas sabiedrība par tā apmēru informē Aģentūru.";

papildināt pantu ar 1.2 daļu šādā redakcijā:

"(12) Fondēto pensiju shēmas dalībnieks uzkrāto fondētās pensijas kapitālu izmanto tad, kad viņam tiek piešķirta vecuma pensija saskaņā ar likumu "Par valsts pensijām"."

3. Aizstāt 8. panta pirmās daļas ievaddaļā vārdus "izdarītajai izvēlei" ar vārdiem un skaitli "izdarītajai izvēlei (izņemot šā likuma 3.1 panta piektajā un sestajā daļā minētos gadījumus)".

4. Papildināt pārejas noteikumus ar 30. punktu šādā redakcijā:

"30. Grozījums šā likuma 7. panta pirmās daļas 2. punktā, kas paredz, ka dzīvības apdrošināšanas (mūža pensijas) līgumā tiek noteikts mūža pensijas mēneša apmērs, kas tiek izmaksāts visā mūža pensijas izmaksas periodā, un apdrošināšanas sabiedrība par tā apmēru informē Aģentūru, stājas spēkā 2023. gada 1. janvārī."

Likums stājas spēkā 2021. gada 1. janvārī.

Labklājības ministre

R. Petraviča